PLINY: NATURAL HISTORY 



dimidia quoniam terra centralis interveniat, sextam 

 fere partem huius inmensi spatii quod circa terram 

 circuli solaris animo conprehenditur inesse altitu- 

 dinis spatio, lunae vero duodecimam, quoniam tanto 

 breviore quam sol ambitu currit ; ita fieri eam in 



87 medio solis ac terrae. mirum quo precedat inprobi- 

 tas cordis humani parvolo aliquo invitata successu, 

 sicut in supra dictis occasionem inpudentiae ratio 

 largitur. ausique divinare solis ad terram spatia 

 eadem ad caelum agunt, quoniam sit medius sol, ut 

 protinus mundi quoque ipsius mensura veniat ad 

 digitos. quantas enim dimetiens habeat septimas, 

 tantas habere circulum duo et vicesimas, tamquam 

 plane a perpendiculo mensura caeli constet. 



88 Aeg^^tia ratio, quam Petosiris et Nechepsos osten- 

 dere, singulas partes in lunari circulo (ut dictum est) 

 minimo triginta tribus stadiis paulo amplius patere 

 colligit, in Saturni amplissimo duplum, in soHs, quem 

 medium esse diximus, utriusque mensurae dimidium. 

 quae computatio plurimum habet pudoris, quoniam 

 ad Saturni circulum addito signiferi ipsius intervallo 

 nec numerabilis multipHcatio efficitur. 



89 XXII. Restant pauca de mundo. namque et in 

 ipso caelo stellae repente nascuntur. plura earura 

 genera. cometas Graeci vocant, nostri crinitas 

 230 



